
1  Есеп  айырысу  операциялары,  олардың  жіктелуі
 Шаруашылықтағы өнімді жабдықтаушылар мен тұтынушылар арасындағы қолма –қол ақшасыз есеп айырысудың жүзеге асырылуы барысында  банктер арасында өзара есеп айырысулар туындайды. Банкаралық есеп айырысулар төлеуші мен қаражатты алушы әр түрлі банкте қызмет көрсетілген жағдайда туындайды. Мұндай есеп айырысулар бүгінгі күні корреспондеттік шоттар арқылы жүзеге асырылады.
Нарық экономикасына өтуге байланысты, яғни көптеген дербес коммерциялық банктердің құрылып, жұмыс жасауына байланысты банкаралық есеп айырысу жүйесі толық өзгеріске ұшырады. Бұл өзгеріс банктер арасында өзара корреспонденттік қатынасқа түсуге әкелді.
Қазіргі уақытта корреспонденттік шоттар арқылы банкаралық есеп айырысуды ұйымдастырудың мынандай екі варианты бар:
 - орталықтандырылмаған, яғни коммерциялық банктердің бір-бірімен корреспонденттік қатынас орнатуы жүзіндегі;
- орталықтандырылған, яғни коммерциялық банктер арасындағы есеп айырысулар Ұлттық банктегі, яғни Қазақстан Банкаралық есеп айырысу орталығында ашылған корреспонденттік шоттары негізінде жүргізіледі.
Корреспонденттік  шот – бұл коммерциялық банктердің өзара есеп айырысуларды жүргізуге арналған елдің орталық банкінде және банктердің бір-бірінде ашатын шоты.
Корреспонденттік шотта банктердің меншікті қаражаттары және оның клиенттерінің несиелік, есеп айырысуы және кассалық қызмет көрсетуіне байланысты операциялары көрсетіледі.
Мұндай операцияларға:
· банк клиенттерінің ақшалай қаражаттарына аудару және есептеу;
· банк клиенттерінің бюджетпен, зейнетақы қорларымен және басқа 
ұйымдармен еспе айырысулары;
· клиенттерге қолма-қол ақша беру және қабылдау;
· банкаралық займдар және депозиттер , бағалы қағаздар;
· ҰБ-пен кассалық операциялар;
· депозиттік шоттар бойынша пайыздар төлеу;
· банктің өзінің бюджетке төлемдері;
· банктің басқару аппаратын ұстауға жұмсалатын шығыстар және т.б.
Корреспондеттік шотты ашу үшін банктер мынандай құжаттарды ҰБ-ке табыс етеді:
· корреспондентік шот ашу туралы өтініш;
· банктік операцияларды жүргізуге рухсат беретін лицензияның көшірмесі;
· қолдары мен мөрінің үлгісі бар карточка (нотариуспен куәландырылған).
Отандық  банк   тәжірибесінде  банктердің  есеп  айырысу-кассалық  операциялар  мынадай  түрлерге  бөлінеді:
- банктік  шоттар  ашу;
- ұлттық  немесе  шетел  валютасында  аударым  операциялары;
- алдағы  уақытта  валюталау  күні  қойылуға  тиісті,  ұлттық  валютадағы  аударым  операциялары;
- төлемнің  шартын  өзгерту  не  қайтару;
- валюталық  операцияларға бақылау  жасау;
- шоттың  архивін беру;
- шоттан  қолма-қол  ақша  беру;
- ұсақ  ақшаларды  ірілеп  беру;
- банктен  кеңсеге  дейін  немесе  керісінше  қолма-қол  ақшаларды  инкассациялау;
- құндылықтарды  жеткізіп  беру.
Отандық  банктер  есеп  айырысу  операцияларын  ұйымдастырушылар   болып  табылады.  
Есеп    айырысу  операциялар  мынадай  белгілеріне  байланысты  жіктеледі:
- есеп  айырысу  суббектілеріне  қарай;
-  есеп  айырысу   объектілеріне  қарай;
- есеп  айырысу  аумағына  қарай.
  Есеп айырысу-касса  бөлiмдерi (жинақ кассалары) қолданылып жүрген банк заңдарына сәйкес ашылады және жабылады.
      Банк филиалын жапқан кездегi есептiк тiркеу деректерiне өзгертулер уәкiлеттi органмен алдын ала келiсiлгеннен кейiн әдiлет органдарына табыс етiледi.    Филиалды және өкiлдiктi әдiлет органдарында есептiк тiркегеннен кейiн банк он төрт күн iшiнде тiркеген әдiлет органының белгiсi мен мөрi бар филиал немесе өкiлдiк туралы ереженiң нотариаттық куәландырылған көшiрмесiн уәкiлеттi органға беруге мiндеттi.

2  Кассалық  операциялар  
ҚР-да екінші деңгейлі банктер өздерінің кассалық операцияларын 1999 жылы 15 қарашада ҰБ басқармасының қаулысымен бекітілген «ҚР ЕДБ-де кассалық операцияларды жүргізу» ережесіне сәйкес жүзеге асырады.
Кассалық операция- бұл құндылықтарды қабылдау, қайта санау, майдалау, айырбастау, беру, сорттау, орау және сақтаумен байланысты операцияны білдіреді.
Касса жұмысын ұйымдастыруда банктерде мынандай бөлімшелер болуы тиіс:
· кіріс кассасы;
· шығыс кассасы;
· кіріс-шығыс кассалары;
· қайта санау кассасы;
· кешкі касса;
· сыртқа шығатын касса.
Банк кассасына клиенттерден қолма-қол ақшаларды қабылдау және корреспонденттік шоттар бойынша есепке алу мынандай кіріс кассалық құжаттар көмегімен жүргізіледі:
· қолма-қол ақшаны салатындығының хабарламасы;
· кіріс кассалық ордері бойынша.
Банк клиенттерінің ағымдық және корреспонденттік шотынан қолма-қол ақшаны беру мынандай құжаттар арқылы жүзеге асырылады:
· ақшалай чекпен;
· шығыс кассалық ордерімен.
Қайта есептеу кассасы клиенттің инкосацияланған ақшалай түсімдерін қайта санаумен айналысады.


